Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: büntetõeljárásról szóló 1998. évi XIX. törvény (Be.)
Paragraph Index: 1345

g) A Legfelsõbb Bíróság Bf. IV. 1468/1997. számú határozatával — a legfõbb ügyész indítványával egyetértésben — a felülvizsgálati indítvánnyal támadott határozatokat, amelyek a terhelt bûnösségét közokirat-hamisítás bûntettében [Btk. 274. § (1) bek. c) pont] és hamis vád bûntettében állapították meg, a hatályukban fenntartotta (BH 2001. 97.). Az irányadó tényállás lényege szerint vagyon elleni bûncselekmény gyanúja miatt a terhelttel — és társaival szemben — rendõri intézkedésre került sor, ez alkalommal a terhe1t az általa korábban talált személyi igazolvány adataival egyezõen N.P.P.-ként nevezte meg magát, és a nevezettre vonatkozó személyi adatokat adta elõ. Ezeket a személyi adatokat rögzítették a rendõri jelentésben, és a még aznap N.P.P. ellen jármû önkényes elvételének vétsége miatt elrendelt nyomozás során, s a terhelttel szemben foganatosított gyanúsítottként történt kihallgatásról készített jegyzõkönyvben is, amelyet a terhelt „N.P.P.-ként” írt alá. Az õrizetbe vételét is ezen a néven rendelték el, amelyet a terhelt „N.P.” aláírással vett tudomásul. A terhelt kiléte az õrizet ideje alatt tisztázódott. A Legfelsõbb Bíróság álláspontja szerint az ítélkezési gyakorlat egységes abban, hogy az ilyen esetekben a megvalósult intellektuális közokirat-hamisítást a hamis váddal halmazatban kell megállapítani (BH 1989. 214., BH 1997. 377.).

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes